पाएं अपने शहर की ताज़ा ख़बरें और फ्री ई-पेपरडाउनलोड करें
छछरौली क्षेत्र में शराब ठेकेदार कोविड नियम ताेड़ रहे हैं। क्षेत्र में स्थित अधिकतर शराब के ठेकों पर शटर में सुराख करके शराब की बोतलों की सप्लाई की जा रही है। शाम होते ही तुगलपुर, लेदी, हड़ोली, खारवन रोड समेत कई शराब के ठेकों पर शराब लेने वालों का एक के बाद एक जमावड़ा लगना शुरू हो जाता है।
शराब के ठेकों पर शटर को बंद कर ताला लगाकर छोटे से सुराख से अंदर से शराब की बोतलें सप्लाई की जा रहीं हैं, जोकि नियमों के खिलाफ है। वहीं ज्यादातर शराब ठेके के कारिंदों ने ठेके से शराब उठाकर अपने घर पर रख ली है और वहीं से सारी शराब की बिक्री की जा रही है।
एक देसी शराब की बोतल की कीमत 150 रुपए थी जोकि ठेके बंद होने से उसकी कीमत 250 रुपए तक हो गई है। थाना प्रभारी छछरौली लज्जा राम ने कहा कि यदि शराब ठेकों पर नियमों के विरुद्ध शराब की बिक्री की जा रही है तो उन पर चेकिंग कर कार्रवाई की जाएगी।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva zho_Hant eng_Latn